Kerry mbi rolin e Pekinit për ndryshime në Phenian
Zoti Kerri thotë se SHBA, Rusia, Koreja e Jugut dhe Japonia po punojnë me Kinën që të shfrytëzojnë inflluencën e saj ndaj Koresë së Veriut për të sjellë ndryshime
Sekretari amerikan i Shtetit, Xhon Kerri, thotë se Kina është çelësi për zgjidhjen e mosmarrëveshjes bërthamore me Korenë e Veriut. Duke informuar ligjvënësit rreth bisedimeve që pati javën e kaluar në Pekin, Seul dhe Tokjo, Sekretari i Shtetit, Xhon Kerri se zgjidhja paqësore e mosmarrëveshjes bërthamore me Korenë e Veriut varet në një masë të madhe nga Kina. Sekretari Kerri thotë se Shtetet e Bashkuara, Rusia, Koreja e Jugut dhe Japonia po punojnë me Kinën që të shfrytëzojë pozitën e saj si burim i rëndësishëm ushqimi, financash dhe karburanti në Korenë e Veriut për të sjellë ndryshime. Por sekretari Kerri tha se autoritetet kineze janë të shqetësuara rreth mungesës së stabilitetit në Koresë së Veriut, pasi ata e dinë se nga pikëpamja humanitare, ata duhet të merren me shumicën e problemeve. Udhëheqësi i Koresë së Veriut, Kim Jong Un, ka kërcënuar vazhdimisht të sulmojë Shtetet e Bashkuara dhe Korenë e Jugut me rastin e 101 vjetërit, këtë jave, të ditëlindjes së themeluesit të Koresë së Veriut, Kim Il Sung. Presidenti Barak Obama tha të martën se pret më shumë retorikë negative dhe provokime nga Koreja e Veriut. Ai tha në një prej kanaleve televizive amerikane se, ndërsa ai nuk beson që Koreja e Veriut ka kapacitetin të vendosë një armë bërthamore në një raketë balistike, Shtetet e Bashkuara janë të përgatitura për “çdo rast”. Pheniani ka bërë kërcënime të reja ndaj Koresë së Jugut, duke kërkuar një apologji për protestat kundër Koresë së Veriut. Kjo e fundit ka refuzuar gjithashtu tendencat amerikane për bisedime, por zyrtarët ushtarakë amerikanë thonë se udhëheqësit e Koresë së Veriut shikojnë mënyra për të ulur retorikën. Në dëshminë para Komisionit të Dhomës së Përfaqësuesve për Çështjet e Jashtme, sekretari i Shtetit, Xhon Kerri, hodhi poshtë njoftimet e medias se kishte ofruar reduktimin e mbrojtjes amerikane nga raketat në Azi, në shkëmbim të ndihmës kineze për Korenë e Veriut. Në fakt, ai tha se Presidenti Obama e ka shtuar mbrojtjen në përgjigje të kërcënimeve të Koresë së Veriut, por është e arsyshme që kjo të pakësohet nëse gjendja qetësohet.